Dis ’n ‘ja’ van PrudenceNdlovu se vindingrykheid is beloon. (Foto: Skermgreep) Die Comrades-atleet Joseph Kagiso Ndlovu se banier waarop hy sy geliefde – net bekend as Prudence – om haar hand vra, was ŉ dawerende sukses. Ndlovu was gister onder die meer as 15 000 deelnemers wat aan die moordende wedloop tussen Pietermaritzburg en Durban deelgeneem het. Sy banier, waarop hy Prudence vra om met hom te trou, het mense se verbeelding aangegryp en daar is wyd bespiegel of Prudence wel Ndlovu se vindingrykheid met die jawoord beloon het. En sy hét. Ndlovu, ŉ Pretorianer wat vir ŉ bemarkingsmaatskappy werk, het Maandag aan TimesLive gesê Prudence het ja gesê. Die twee is al vier maande lank ŉ paartjie nadat hulle by ŉ kerk ontmoet het. Sondag was die tiende herdenking van die dood van Ndlovu se vrou en hy het aan die webwerf gesê dit was tyd vir hom om aan te beweeg – daarom het hy Prudence om haar hand gevra. Volgens hom was sy aanstaande “verras maar opgewonde”. Prudence verkies om nie in die kollig te wees nie, maar volgens Ndlovu is hulle “opgewonde en gelukkig”. Die paartjie was Maandag op pad terug na Gauteng nadat Ndlovu sy sewende Comrades voltooi het. 57-year-old South African Joseph Kagiso Ndlovu, ran a 90km ultra-marathon race at the Comrades Marathon yesterday to propose to his woman, Prudence. pic.twitter.com/xEXrLIOSmG — 263Chat.com ???????? (@263Chat) August 29, 2022